Robin Williams teljesítette egy rákbeteg egyik utolsó kívánságát
Nem sokkal a halála előtt a komikus videóüzenetben viccelődött a súlyos beteg új-zélandi anyuka kedvéért.
Vivian Wallernek a tüdejét, az emésztőrendszerét és a máját is megtámadta a rák, az egyik kívánsága a halála előtt az volt, hogy találkozhasson Robin Williams-szel. Waller egyáltalán nem volt olyan állapotban, hogy elrepüljön az Egyesült Államokba, de a férjének, Jacknek sikerült elérni a színészt és rávenni arra, hogy egy rövid videóban üzenjen a feleségének.

Az üzenetet Williams még áprilisban vette fel, de a férj most döntött úgy, hogy a kiadják a sajtónak. Viviannek sikerült egy kivétellel a többi kívánságát teljesíteni: összeházasodott Jackkel és megérte a lánya első születésnapját is. Egyedül a Cook-szigetekre nem jutott még el. Jack állítólag még nem mondta el a feleségének, hogy Robin Williams öngyilkos lett.
Kultúr Cinematrix bakancslista robin williams videó